อยากจะทราบว่าฝังยาคุมในช่วงมีประจำเดือน และฝังยาคุมในวันที่ไม่มีประจำเดือน ประสิทธิภาพจะต่างกันมากน้อยแค่ไหน หลังจากฝังยาต้องรออีกกี่วันถึงจะสามารถมีเพศสัมพันธ์ได้ และคุณแนะนำให้ฝังยาคุมช่วงไหนดีคะสงสัยมากเลยค่ะ
สวัสดีค่ะ หากได้เริ่มฝังยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มฝังยาคุมกำเนิดภายใน 1-5 วัน นับจากวันแรกที่มีประจำเดือนมา ยาฝังก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอไปอย่างน้อย 7 วันก่อน เพื่อให้ยาได้ออกฤทธิ์ จึงจะมีเพศสัมพันธ์ได้ค่ะและเมื่อยาออกฤทธิ์แล้ว ก็จะช่วยป้องกันการตั้งครรภ์ได้มากกว่า 99% ประสิทธิภาพไม่ได้แตกต่างไปจากการเริ่มฝังใน 1-5 วันของการมีประจำเดือนมาค่ะดังนั้น ก็สามารถฝังยาในช่วงใดก็ได้ที่สะดวก แต่หากไม่ใช่ภายใน 1-5 วัน นับจากวันแรกที่มีประจำเดือนมา ก็ต้องงดการมีเพศสัมพันธ์ไปก่อนอย่างน้อย 7 วันค่ะ